stanford-oval/wikipedia huggingface dataset:
ยศทหารกองทัพจักรวรรดิเยอรมัน
จักรพรรดินาวี > นายทหาร

| Designation | Designation | นายทหารสัญญาบัตร | นายทหารสัญญาบัตร | นายทหารสัญญาบัตร | นายทหารสัญญาบัตร | นายทหารสัญญาบัตร | นายทหารสัญญาบัตร | นายทหารสัญญาบัตร |
| --- | --- | --- | --- | --- | --- | --- | --- | --- |
| เครื่องหมายยศ | อินทรธนู |  |  |  |  |  |  |  |
| เครื่องหมายยศ | แถบแขน |  |  |  |  |  |  |  |
| ยศทหาร (ภาษาเยอรมัน) | ยศทหาร (ภาษาเยอรมัน) | Kapitän zur See | Fregattenkapitän | Korvettenkapitän | Kapitänleutnant | Oberleutnant zur See | Leutnant zur See | Deckoffizier- Leutnant |
| คำแปล | คำแปล | นาวาเอก | นาวาโท | นาวาตรี | เรือเอก | เรือโท | เรือตรี | Deck Officer Lieutenant (ตั้งแต่ ค.ศ. 1916) |
จักรพรรดินาวี > นายพล

| Designation | Designation | นายพล (นายธง) | นายพล (นายธง) | นายพล (นายธง) | นายพล (นายธง) |
| --- | --- | --- | --- | --- | --- |
| เครื่องหมายยศ  | อินทรธนู |  |  |  |  |
| เครื่องหมายยศ  | แถบแขน |  |  |  |  |
| เครื่องหมายยศ  | ธงหมายยศ |  |  |  |  |
| ยศทหาร (ภาษาเยอรมัน) | ยศทหาร (ภาษาเยอรมัน) | Großadmiral | Admiral | Vizeadmiral | Konteradmiral |
| คำแปล | คำแปล | จอมพลเรือ | พลเรือเอก | พลเรือโท | พลเรือตรี |
เชิงอรรถ

1 2 3 4 5 6  "Dienstgrade und Uniformen." Kleinen Kreuzers “Dresden” (I). Retrieved 2017-09-22.
Late WWI uniform of the 73rd Fusilier Regiment at the Imperial War Museum in London
โรงเรียนมัธยมวัดเบญจมบพิตร

สำหรับพระอารามหลวง ดูที่ วัดเบญจมบพิตรดุสิตวนารามราชวรวิหาร
| โรงเรียนมัธยมวัดเบญจมบพิตร |
| --- | --- |
Matthayom Wat Benchamabophit School

ที่ตั้ง

เลขที่ 69 ถนนศรีอยุธยา แขวงดุสิต เขตดุสิต กรุงเทพมหานคร 10300
ข้อมูล
ชื่ออื่น: บ.บ. (M.W.B.B.)
ชื่อเดิม: โรงเรียนเบญจมบพิตร โรงเรียนวัดเบญจมบพิตร
ประเภท: โรงเรียนรัฐบาล
คติพจน์: บาลี: อุฏฺฐาตา วินฺทเต ธนํ (ผู้หมั่นย่อมหาทรัพย์ได้)
ศาสนา: พุทธ
นิกาย: มหานิกาย
อุปถัมภก: พระธรรมวชิราธิบดี (ฉ่ำ ปุญฺญชโย ป.ธ.๙)
สถาปนา: 12 เมษายน พ.ศ. 2443 (124 ปี)
ผู้ก่อตั้ง: พระบาทสมเด็จพระจุลจอมเกล้าเจ้าอยู่หัว
เขตการศึกษา: เขตพื้นที่การศึกษามัธยมศึกษา เขต 1 กลุ่ม 2
ผู้อำนวยการโรงเรียน: เขษมชาติ อารีมิตร
เพศ: ชาย
ชั้นเรียนที่เปิดสอน: มัธยมศึกษา
พื้นที่: 5 ไร่ 42 ตารางวา
สี:    ชมพู-เหลือง
คำขวัญ: รุ่นพี่เกรียงไกร รุ่นน้องชายจะช่วยรักษา
เพลง: เพลงมาร์ชเบญจมบพิตร
สังกัด: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ศิษย์เก่า: สมาคมนักเรียนเก่าเบญจมบพิตร ในพระบรมราชูปถัมภ์
ต้นไม้ประจำโรงเรียน: ต้นอโศก
เว็บไซต์: www.mwbb.ac.th
มัธยมวัดเบญจมบพิตรมัธยมวัดเบญจมบพิตร (กรุงเทพมหานคร)
ภาพถ่ายเก่าอาคารพระพุทธเจ้าหลวง ปัจจุบันได้รับการขึ้นทะเบียนเป็นโบราณสถาน
โรงเรียนมัธยมวัดเบญจมบพิตร (อังกฤษ: Matthayom Wat Benchamabophit School; อักษรย่อ: บ.บ. / M.W.B.B.) เป็นโรงเรียนชายล้วน สังกัดสำนักงานเขตพื้นที่การศึกษามัธยมศึกษาเขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งขึ้นโดยพระราชประสงค์ของพระบาทสมเด็จพระจุลจอมเกล้าเจ้าอยู่หัว  เพื่อสอนศิษย์ซึ่งเป็นคฤหัสถ์ ได้รับการสถาปนาขึ้นเมื่อวันที่ 12 เมษายน พ.ศ. 2443 ปัจจุบันตั้งอยู่เลขที่ 69 ถนนศรีอยุธยา แขวงดุสิต เขตดุสิต กรุงเทพมหานคร 10300
ปัจจุบันโรงเรียนได้เปลี่ยนชื่อจาก "โรงเรียนเบญจมบพิตร" เป็น "โรงเรียนมัธยมเบญจมบพิตร" เป็น "โรงเรียนวัดเบญจมบพิตร" และสุดท้ายได้เปลี่ยนชื่อโรงเรียนเป็น "โรงเรียนมัธยมวัดเบญจมบพิตร" เป็นโรงเรียนแห่งแรกของประเทศไทยที่มีชื่อขึ้นต้นว่า "เบญจม" และได้รับพระราชทานนามจากพระบาทสมเด็จพระจุลจอมเกล้าเจ้าอยู่หัวว่า "เบญจมบพิตร" ซึ่งต่างจากโรงเรียนอื่น ๆ ที่ได้รับพระราชทานนามจากพระบาทสมเด็จพระมงกุฎเกล้าเจ้าอยู่หัว
ประวัติ

เมื่อครั้งพระบาทสมเด็จพระจุลจอมเกล้าเจ้าอยู่หัว ทรงสถาปนาวัดเบญจมบพิตรดุสิตวนารามราชวรวิหารขึ้น ได้ทรงมีพระราชดำริว่าวัดเบญจมบพิตรดุสิตวนารามราชวรวิหารตั้งอยู่ห่างไกล บรรดาศิษย์วัดซึ่งต้องอุปัฏฐากรับใช้ภิกษุสามเณรไม่สะดวกที่จะเดินทางไปเล่าเรียนที่ห่างไกล จึงทรงมีพระราชประสงค์ให้สร้างโรงเรียนขึ้นเพื่อสอนศิษย์ซึ่งเป็นคฤหัสถ์ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานกำเนิดเมื่อ พ.ศ. 2443 ในชั้นต้นที่อาคารชั่วคราวหลังมุงจากใช้เสื่อลำแพนกั้นเป็นประตูและหน้าต่างเพียงหลังเดียว ทรงกำหนดหลักสูตรแนวการสอนด้วยพระองค์เอง และเปิดสอนเมื่อวันที่ 5 พฤษภาคม พ.ศ. 2444 มีนักเรียน 40 คน เป็นโรงเรียนในพระบรมราชูปถัมภ์โดยตรง ไม่ขึ้นตรงต่อกระทรวงธรรมการสมัยนั้น ทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ กรมพระยาดำรงราชานุภาพ, พระเจ้าบรมวงศ์เธอ กรมพระสมมตอมรพันธุ์ และเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) เป็นกรรมการจัดทำหลักสูตรโรงเรียนตามพระราชประสงค์ ทรงพระราชทานพระราชทรัพย์ส่วนพระองค์ในการก่อสร้างอาคารเรียนถาวร ได้ทรงพระราชทานพระราชกระแสให้ช่างเขียนอย่างวางแผน และวัดที่ปลูกต่อลง ณ ด้านใต้ของแนวกุฏิสงฆ์ ได้เริ่มจัดการก่อสร้างมาตั้งแต่รัตนโกสินทร์ศก 120 (พ.ศ. 2444) แต่การสร้างโรงเรียนซึ่งจะให้เป็นที่มั่นคงถาวรนั้น ต้องกระทำด้วยเวลาช้านานประการหนึ่งจึงทรงพระราชดำริว่า ควรจะสร้างโรงเรียนขึ้นด้วยไม้มุงจาก แต่พอให้พักจัดการเริ่มสอนนักเรียนไปก่อน จนกว่าโรงเรียนอันถาวรจะได้สร้างสำเร็จ ดังที่ทรงพระราชทานพระราชกระแสรับสั่งว่า
“ขอให้ตระเตรียมหาตัวครู แลเครื่องมือที่สำหรับจะสอน เมื่อโรงเรียนที่จะปลูกใช้ไปพลางแล้วเสร็จเมื่อใดก็ให้ได้จับสอนทีเดียว...การที่คิดนี้เปนคิดส่วนสอนศิษย์ซึ่งเปนฝ่ายคฤหัสถ์”
โดยทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์เป็นผู้ออกแบบอาคารเรียน โดยในขณะที่พระองค์เสด็จประพาสยุโรปนั้น ทรงพระกรุณาโปรดเกล้าฯ ให้สมเด็จพระศรีพัชรินทราบรมราชินีนาถ พระบรมราชชนนีพันปีหลวงทรงควบคุมดำเนินการก่อสร้างแทนพระองค์ และพระราชทานนามโรงเรียนแห่งนี้ว่า "โรงเรียนเบญจมบพิตร" เมื่อวันที่ 4 มิถุนายน พ.ศ. 2445 อยู่ติดกับวัดเบญจมบพิตรดุสิตวนารามราชวรวิหาร
ประวัติ > หลักสูตรเบื้องแรก

โรงเรียนเบญจมบพิตรในยุคแรกได้จัดการเรียนการสอนเป็น 3 ชั้น โดยแบ่งเนื้อหาออกเป็น 3 ตอน ให้เหมาะสมกับความสามารถของนักเรียนในแต่ละชั้น เริ่มจากการสอนวิชาง่ายๆ ในชั้นที่ 1 และเพิ่มความซับซ้อนในชั้นที่ 2 และชั้นที่ 3 เมื่อจบการศึกษาชั้นที่ 3 นักเรียนจะได้รับความรู้ครบถ้วนตามหลักสูตร
ในส่วนของการเรียนวิชาหนังสือไทยนั้น หลักสูตรมุ่งเน้นให้นักเรียนมีความสามารถ 3 ด้าน ได้แก่ การอ่าน การเขียน และการเรียบเรียงคำ โดยฝึกให้อ่านหนังสือได้เข้าใจเนื้อหา ฝึกเขียนหนังสือให้ถูกต้อง สวยงาม และสะอาด รวมถึงการเขียนคำพูดลงเป็นลายลักษณ์อักษร และจัดเรียงถ้อยคำตามหลักภาษา วิชาทั้งหมดที่สอนในหลักสูตรนี้มี 11 วิชา แบ่งการสอนเป็นตอนๆ ตามลำดับชั้น เพื่อให้เหมาะสมกับระดับความรู้ของนักเรียน
สัญลักษณ์

สัญลักษณ์ของโรงเรียนมัธยมวัดเบญจมบพิตร
ตราประจำโรงเรียนมัธยมวัดเบญจมบพิตร ประกอบด้วยพระจุลมงกุฎเปล่งรัศมี ภายใต้มีเลข ๕ หมายถึงพระบาทสมเด็จพระจุลจอมเกล้าเจ้าอยู่หัว ผู้พระราชทานกำเนิดโรงเรียนมัธยมวัดเบญจมบพิตร มีอักษร “บ.บ.” หมายถึงอักษรย่อของโรงเรียนอยู่ภายใต้เลข ๕ ภายใต้มีแถบระบุข้อความ "อุฏฺฐาตา วินฺทเต ธนํ" ซึ่งสมเด็จพระอริยวงศาคตญาณ (ปลด กิตฺติโสภโณ) ทรงประทานให้เป็นคำขวัญของโรงเรียนมัธยมวัดเบญจมบพิตร มีแถบระบุชื่ออยู่ภายใต้
สีประจำโรงเรียน ชมพู - เหลือง
สีชมพู เป็นสีประจำวันอังคาร ซึ่งเป็นวันพระบรมราชสมภพของพระบาทสมเด็จพระจุลจอมเกล้าเจ้าอยู่หัว ผู้พระราชทานกำเนิดโรงเรียนมัธยมวัดเบญจมบพิตร เป็นสัญลักษณ์เตือนใจครูและนักเรียน ให้น้อมรำลึกในพระมหากรุณาธิคุณ
สีเหลือง เป็นสีของพระพุทธศาสนา หมายถึงโรงเรียนตั้งอยู่ในวัดเบญจมบพิตรดุสิตวนาราม เป็นสัญลักษณ์เตือนใจครูและนักเรียน ให้กระทำในสิ่งที่ชอบ ไม่ประกอบในสิ่งที่ผิด ฝึกชำระจิตใจให้บริสุทธิ์สะอาด ใช้ความสามารถคุ้มครองตนและเป็นคนมีธรรมะ คุ้มครองทุกเมื่อ
สิ่งเคารพสักการะ
พระพุทธชินราช (จำลอง) พระประธานประจำพระอุโบสถวัดเบญจมบพิตรดุสิตวนารามราชวรวิหาร
พระบรมรูปพระบาทสมเด็จพระจุลจอมเกล้าเจ้าอยู่หัว ณ ศาลาร้อยปี วัดเบญจมบพิตรดุสิตวนารามราชวรวิหาร
พระรูปหล่อสมเด็จพระอริยวงศาคตญาณ (ปลด กิตฺติโสภโณ) ณ พิพิธภัณฑ์พระอนุสรณ์ อ.ป.ก. วัดเบญจมบพิตรดุสิตวนารามราชวรวิหาร
คณะสีของโรงเรียน
โรงเรียนมัธยมวัดเบญจมบพิตร เป็นโรงเรียนเดียวของประเทศไทยที่ใช้ชื่อคณะสีจากหน้าบันพระอุโบสถวัดเบญจมบพิตรดุสิตวนารามราชวรวิหาร
██ คณะนารายณ์ทรงครุฑ Naraisongkrut (สีแสด) ก่อตั้งวันที่ 1 ธันวาคม พ.ศ. 2521
██ คณะจักรรถ Jakrot (สีแดง) ก่อตั้งวันที่ 1 ธันวาคม พ.ศ. 2521
██ คณะมหาอุณาโลม Mahaunalom (สีเขียว) ก่อตั้งวันที่ 1 ธันวาคม พ.ศ. 2521
██ คณะไอยราพต Iyarapot (สีฟ้า) ก่อตั้งวันที่ 1 ธันวาคม พ.ศ. 2521
██ คณะจุลมงกุฎ Chula Mongkut (สีเทา) ก่อตั้งวันที่ 8 เมษายน พ.ศ. 2531 (ปัจจุบันไม่มีคณะสีนี้แล้ว)
อาคารและสถานที่ภายในบริเวณโรงเรียน

อาคาร 1 (อาคารพระพุทธเจ้าหลวง) สร้างเสร็จเมื่อ พ.ศ. 2445 เป็นแบบพิเศษ 2 ชั้น 16 ห้องเรียนทรงยุโรป ราคาก่อสร้าง 50,000 บาท (ห้าหมื่นบาทถ้วน) สร้างด้วยพระราชทรัพย์ส่วนพระองค์พระบาทสมเด็จพระจุลจอมเกล้าเจ้าอยู่หัวซึ่งเป็นสมบัติของพระราชโอรส พระเจ้าบรมวงศ์เธอ พระองค์เจ้าอิศริยาภรณ์, พระเจ้าบรมวงศ์เธอ พระองค์เจ้าอนุสรณ์ศิริประสาธน์ และเจ้าจอมมารดาหม่อมราชวงศ์เกสร ในรัชกาลที่ 5 อาคารหลังนี้ได้รับการซ่อมแซมหลายครั้ง ครั้งหลังสุดกรมสามัญศึกษาได้ทำการซ่อมแซมเมื่อ พ.ศ. 2525 ใช้งบประมาณ 2.4 ล้านบาท อาคารเรียนหลังนี้ได้รับคัดเลือกให้เป็น อาคารสถานที่ราชการอนุรักษ์ดีเด่นของสถาปนิกสมาคม สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระราชทานโล่รางวัล และประกาศนียบัตรแก่โรงเรียนเมื่อ พ.ศ. 2528 ปัจจุบันอาคารเรียนหลังนี้ยังมั่นคง แข็งแรง และสง่างาม โรงเรียนใช้เป็นสำนักงานของฝ่ายบริหารโรงเรียน
อาคารที่ 2 (อาคารเทพศึกษา) สร้างเมื่อ พ.ศ. 2507 เป็นอาคารเรียน 3 ชั้น ขนาด 15 ห้องเรียน ราคาก่อสร้าง 1.5 ล้านบาท ใช้เป็นห้องคอมพิวเตอร์ 2 ห้อง ห้องกลุ่มบริหารกิจการนักเรียน 1 ห้อง ห้อง Resource Center 1 ห้อง ห้องสมุด 5 ห้อง ห้องเรียนวิชาภาษาไทย 4 ห้องและห้องพักครูกลุ่มสาระการเรียนรู้ภาษาไทย 1 ห้อง
อาคารที่ 3 (อาคารพุทธิศึกษา) สร้างเมื่อ พ.ศ. 2517 เป็นอาคารเรียน 4 ชั้น ขนาด 20 ห้องเรียน ราคาก่อสร้าง 2.4 ล้านบาท ใช้เป็นห้องพักครูกลุ่มสาระการเรียนรู้สุขศึกษาและพลศึกษา 1 ห้อง ห้องกลุ่มสาระการเรียนรู้ภาษาต่างประเทศ 1 ห้อง และห้องกลุ่มสาระการเรียนรู้สังคมศึกษา ศาสนาและวัฒนธรรม 1 ห้อง ห้องเรียนเกษตร 1 ห้อง ห้องเรียน ICP 2 ห้อง ห้องร้านค้าสหกรณ์โรงเรียน 1 ห้อง ห้องพระพุทธศาสนา 1 ห้อง
อาคารที่ 4 (อาคารธรรมศึกษา) สร้างเมื่อ พ.ศ. 2520 เป็นอาคารเรียน 4 ชั้น ขนาด 20 ห้องเรียน ราคาก่อสร้าง 3.9 ล้านบาท ใช้เป็นห้องพักครูกลุ่มสาระการเรียนรู้คณิศาสตร์ 1 ห้อง ห้องเรียนศิลปะ 3 ห้อง ห้องเรียนคณิตศาสตร์ 4 ห้อง ชั้นล่างเป็นห้องประชุม และห้องพักครูกลุ่มสาระการเรียนรู้ศิลปะ 1 ห้อง
อาคารที่ 5 (อาคารรัตนโกสินทร 200 ปี) สร้างเมื่อ พ.ศ. 2522 แบบพิเศษ 4 ชั้น ราคาก่อสร้าง 3.3 ล้านบาท ใช้เป็นโรงฝึกงาน โรงอาหาร และห้องปฏิบัติการทางภาษา 1 ห้อง และห้องเรียนกลุ่มสาระการเรียนรู้การงานอาชีพ และเทคโนโลยี จำนวน 4 ห้อง
อาคารที่ 6 (อาคารพลเอกอาทิตย์ กำลังเอก) สร้างเมื่อ พ.ศ. 2528 แบบพิเศษ 3 ชั้น ขนาด 12 ห้องเรียน ราคาก่อสร้าง 5 ล้านบาท พลเอกอาทิตย์ กำลังเอก สร้างให้ด้วยทุนทรัพย์ส่วนตัว ใช้เป็นห้องเรียนวิทยาศาสตร์ 12 ห้อง และห้องกลุ่มสาระการเรียนรู้วิทยาศาสตร์ 1 ห้อง
อาคารที่ 7 (เรือนพยาบาลพลเอก อาทิตย์ กำลังเอก) เป็นอาคารทรงไทย ประกอบไปด้วยเวชภัณฑ์และคุรุภัณฑ์ สร้างด้วยทุนทรัพย์ส่วนตัวของพลเอกอาทิตย์ กำลังเอก ราคาก่อสร้าง 250,000 บาท
องค์ผู้อุปการะโรงเรียนมัธยมวัดเบญจมบพิตร

องค์ผู้อุปการะโรงเรียนมัธยมวัดเบญจมบพิตร คือ เจ้าอาวาสวัดเบญจมบพิตรดุสิตวนารามทุกรูปตั้งแต่เมื่อแรกสถาปนา
สมเด็จพระวันรัต (จ่าย ปุณฺณทตฺโต)
สมเด็จพระอริยวงศาคตญาณ (ปลด กิตฺติโสภโณ)
สมเด็จพระพุทธชินวงศ์ (สุวรรณ สุวณฺณโชโต)
พระพรหมจริยาจารย์ (สมุท รชตวณฺโณ)
พระพุทธวรญาณ (ทอง สุวณฺณสาโร)
พระธรรมวชิราธิบดี (ฉ่ำ ปุญฺญชโย)
ผู้อำนวยการ

| ทำเนียบผู้บริหาร> ลำดับ | ทำเนียบผู้บริหาร> รายนาม | ทำเนียบผู้บริหาร> วาระการดำรงตำแหน่ง | ทำเนียบผู้บริหาร>  |
| --- | --- | --- | --- |
| 1 | พระยาบรรหารวรอรรถ (ฉัตร ยุกติรัตน) | พ.ศ. 2443 - พ.ศ. 2447 |  |
| 2 | หลวงประสาสน์อักษรการ (โหมด เทวะผลิน) | พ.ศ. 2447 - พ.ศ. 2450 |  |
| 3 | พระประกอบวุฒิสาท (ทิพย์ เปรมกมล) | พ.ศ. 2450 - พ.ศ. 2452 |  |
| 4 | หลวงนิเพทย์นิติสรรค์ (ฮวดหลี หุตะโกวิท) | พ.ศ. 2452 - พ.ศ. 2455 |  |
| 5 | พระชำนาญอนุสาสน์ (ทองคำ โคปาลสุต) | พ.ศ. 2455 - พ.ศ. 2458 |  |
| 6 | พระสันธิวิทยาพัฒน์ (ไล่เฮียง สิริสิงห) | พ.ศ. 2458 - พ.ศ. 2465 |  |
| 7 | พระพณิชยสารวิเทศ (ผาด มนธาตุผลิน) | พ.ศ. 2465 - พ.ศ. 2468 |  |
| 8 | หลวงสันธานวิทยาสิทธิ์ (กำจาย พลางกูร) | พ.ศ. 2468 - พ.ศ. 2472 |  |
| 9 | หลวงแจ่มวิชาสอน (แจ่ม นิยมเหตุ) | พ.ศ. 2472 - พ.ศ. 2473 |  |
| 10 | พระยาประมวญวิชาพูล (วงศ์ บุญ-หลง) | พ.ศ. 2473 - พ.ศ. 2475 |  |
| 11 | นายนาค เทพหัสดิน ณ อยุธยา | พ.ศ. 2475 - พ.ศ. 2476 |  |
| 12 | หลวงชุมวิทยากิจ (ชุม โปตรนันท์) | พ.ศ. 2476 - พ.ศ. 2476 |  |
| 13 | หลวงปราโมทย์ จรรยาวิภาช (ปราโมทย์ จันทวิมล) | พ.ศ. 2476 - พ.ศ. 2477 |  |
| 14 | หลวงลือล้ำศาสตรี (เลื่อน ศีวรรธนะ) | พ.ศ. 2477 - พ.ศ. 2478 |  |
| 15 | พระดรุณพยุหรักษ์ (บุญเย็น ธนโกเศศ) | พ.ศ. 2478 - พ.ศ. 2479 |  |
| 16 | หลวงทรงวิทยาศาสตร์ (ทรง ประนิช) | พ.ศ. 2479 - พ.ศ. 2481 |  |
| 17 | นายถวิล ดารากร ณ อยุธยา | พ.ศ. 2481 - พ.ศ. 2485 |  |
| 18 | นายเทือก กุสุมา ณ อยุธยา | พ.ศ. 2485 - พ.ศ. 2489 |  |
| 19 | นายพร ทองพูนศักดิ์ | พ.ศ. 2489 - พ.ศ. 2491 |  |
| 20 | ศาสตราจารย์ สุดใจ เหล่าสุนทร | พ.ศ. 2491 - พ.ศ. 2493 |  |
| 21 | นายเดช เดชกุญชร | พ.ศ. 2493 - พ.ศ. 2498 |  |
| 22 | ขุนศิลปการพิศิษฏ์ (ประเสริฐ จุลฤกษ์) | พ.ศ. 2498 - พ.ศ. 2505 |  |
| 23 | นายบุญอวบ บูรณะบุตร | พ.ศ. 2505 - พ.ศ. 2507 |  |
| 24 | นายทองสุก เกตุโรจน์ | พ.ศ. 2507 - พ.ศ. 2511 |  |
| 25 | นายแก้ว อุปพงศ์ | พ.ศ. 2511 - พ.ศ. 2516 |  |
| 26 | นายลพ ชูแข | พ.ศ. 2516 - พ.ศ. 2526 |  |
| 27 | นายวิสิทธิ์ คำปันศักดิ์ | พ.ศ. 2526 - พ.ศ. 2533 |  |
| 28 | นายวิกรม ชุมสาย ณ อยุธยา | พ.ศ. 2533 - พ.ศ. 2539 |  |
| 29 | นายสมชัย เชาว์พานิช | พ.ศ. 2539 - พ.ศ. 2544 |  |
| 30 | นายสุนทร วิไลลักษณ์ | พ.ศ. 2544 - พ.ศ. 2545 |  |
| 31 | นายจีระศักดิ์ จันทุดม | พ.ศ. 2545 - พ.ศ. 2547 |  |
| 32 | นายบุญธรรม พิมพาภรณ์ | พ.ศ. 2547 - พ.ศ. 2549 |  |
| 33 | นายสุรพล การบุญ | พ.ศ. 2549 - พ.ศ. 2550 |  |
| 34 | นายนาวี ยั่งยืน | พ.ศ. 2550 - พ.ศ. 2551 |  |
| 35 | นายวันชัย ทองเกิด | พ.ศ. 2551 - พ.ศ. 2554 |  |
| 36 | นายชลอ เขียวฉลัว | พ.ศ. 2554 - พ.ศ. 2558 |  |
| 37 | นายภัทร ผ่องราษี | พ.ศ. 2558 - พ.ศ. 2559 |  |
| 38 | ดร.มนพมนตรี สกุลศิลป์ศิริ | พ.ศ. 2559 - พ.ศ. 2561 |  |
| 39 | นางปัณฑารีย์ บุญแรง | พ.ศ. 2561 - พ.ศ. 2563 |  |
| 40 | ดร.พงศ์ไท คีรีวงศ์วัฒนา | พ.ศ. 2563 - พ.ศ. 2566 |  |
| 41 | นายภราดอน สังขรัตน์ | พ.ศ. 2566 - พ.ศ. 2567 |  |
| 42 | นายเขษมชาติ อารีมิตร | พ.ศ. 2567 - ปัจจุบัน |  |
หลักสูตรที่เปิดสอน > ระดับชั้นมัธยมศึกษาตอนต้น

โครงการห้องเรียนพิเศษ
โครงการความสามารถพิเศษด้านวิทยาศาสตร์ และคณิตศาสตร์ (เพชรเบญจมบพิตร) ระดับชั้นละ 1 ห้อง (30 คน)
โครงการห้องเรียนปกติ
ห้องเรียนปกติ ระดับชั้นละ 3 ห้อง (120 คน)
หลักสูตรที่เปิดสอน > ระดับชั้นมัธยมศึกษาตอนปลาย

โครงการห้องเรียนปกติ
ห้องเรียนปกติ ระดับชั้นละ 3 ห้อง (90 คน)
แผนการเรียนวิทยาศาสตร์ - คณิตศาสตร์
แผนการเรียนภาษาอังกฤษ - คณิตศาสตร์
แผนการเรียนภาษาอังกฤษ - ภาษาจีน (ภาษาจีนเพื่อธุรกิจ)
แผนการเรียนภาษาไทย - สังคมศึกษา
แผนการเรียนศิลป์ - ธุรกิจ (การจัดการธุรกิจการค้าสมัยใหม่)
องค์กรที่ให้การสนับสนุนโรงเรียนมัธยมวัดเบญจมบพิตร

ดูเพิ่ม: ศิษย์เก่าที่มีชื่อเสียงของโรงเรียนมัธยมวัดเบญจมบพิตร
วัดเบญจมบพิตรดุสิตวนารามราชวรวิหาร
มูลนิธิวัดเบญจมบพิตร (กองทุนสมโภชพระพุทธชินราช)
คณะกรรมการการศึกษาขั้นพื้นฐานโรงเรียนมัธยมวัดเบญจมบพิตร
สมาคมผู้ปกครองและครูโรงเรียนมัธยมวัดเบญจมบพิตร
สมาคมนักเรียนเก่าเบญจมบพิตร ในพระบรมราชูปถัมภ์
มูลนิธินักเรียนเก่าเบญจมบพิตร
มูลนิธิเบญจมเมตตาธรรม
คณะกรรมการเครือข่ายผู้ปกครองโรงเรียนมัธยมวัดเบญจมบพิตร
องค์กรภาครัฐ เอกชน องค์กรท้องถิ่น และชุมชน ฯลฯ
สถานที่สำคัญที่อยู่ใกล้เคียง

วัดเบญจมบพิตรดุสิตวนารามราชวรวิหาร
พระราชวังดุสิต
พระลานพระราชวังดุสิต
สวนจิตรลดา
สนามเสือป่า
ทำเนียบรัฐบาล
กระทรวงศึกษาธิการ
อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร
สำนักงานคณะกรรมการป้องกันและปราบปรามการทุจริตแห่งชาติ (ปปช.)
สำนักงานคณะกรรมการข้าราชการพลเรือน (ก.พ.)
มูลนิธิโครงการสารานุกรมไทยสำหรับเยาวชนฯ
ดูเพิ่ม

วัดเบญจมบพิตรดุสิตวนารามราชวรวิหาร
สมาคมนักเรียนเก่าเบญจมบพิตร ในพระบรมราชูปถัมภ์
โฮมทาวน์ ชะชะช่า

| โฮมทาวน์ ชะชะช่า |
| --- | --- |


ฮันกึล: 갯마을 차차차
อาร์อาร์: Gaesmaeul Chachacha 
 
ประเภท: รักตลก เสี้ยวหนึ่งของชีวิต
เค้าโครงจาก: มิสเตอร์แฮนดี มิสเตอร์ฮง โดย คัง ซ็อก-บ็อม และชิน ช็อง-กู
พัฒนาโดย: คิม เจ-ฮย็อน (ทีวีเอ็น) สตูดิโอดรากอน
เขียนโดย: ชิน ฮา-อึน
กำกับโดย: ยู เจ-ว็อน
แสดงนำ: ชิน มิน-อา คิม ซ็อน-โฮ อี ซัง-อี
ผู้ประพันธ์เพลง: อิม ฮา-ยัง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการผลิต: โจ มุน-โจ
ผู้อำนวยการสร้าง: อี ดง-กยู อี ซัง-ฮี
ผู้กำกับภาพ: พัก ช็อง-ฮุน
ผู้ลำดับภาพ: คิม อิน-ย็อง ชา ย็อง-อา
ความยาวตอน: 60 นาที
บริษัทผู้ผลิต: สตูดิโอดรากอน จีทีสต์
ออกอากาศ
เครือข่าย: ทีวีเอ็น
ออกอากาศ: 28 สิงหาคม ค.ศ. 2021 (2021-08-28) – 17 ตุลาคม ค.ศ. 2021 (2021-10-17)
โฮมทาวน์ ชะชะช่า  (เกาหลี: 갯마을 차차차; อังกฤษ: Hometown Cha-Cha-Cha) เป็นละครโทรทัศน์เกาหลีใต้ ปี ค.ศ. 2021 นำแสดงโดย ชิน มิน-อา, คิม ซ็อน-โฮ และอี ซัง-อี เป็นการผลิตซ้ำจากภาพยนตร์เกาหลีใต้ปี ค.ศ. 2004 เรื่อง มิสเตอร์แฮนดี มิสเตอร์ฮง ออกอากาศตั้งแต่วันที่ 28 สิงหาคม ถึง 17 ตุลาคม ค.ศ. 2021 ในวันเสาร์และอาทิตย์ ช่องทีวีเอ็น เวลา 21:00 น. (ตามเวลาท้องถิ่น) จำนวน 16 ตอน ซึ่งสามารถสตรีมได้บนเน็ตฟลิกซ์
โดยละครได้รับความนิยมในเชิงพาณิชย์และกลายเป็นหนึ่งในละครที่มีเรตติงสูงสุดในประวัติศาสตร์เคเบิลทีวี อยู่ในอันดับหนึ่งตลอดระยะเวลาแปดสัปดาห์ และตอนสุดท้ายได้รับเรทติงทั่วประเทศ 12.665% โดยมีผู้ชมมากกว่า 3.2 ล้านครั้ง และตอนล่าสุดได้เรตติงทั่วประเทศ 12.665% โดยมียอดวิวมากกว่า 3.2 ล้านครั้ง นอกจากนี้ยังกลายเป็นหนึ่งในรายการโทรทัศน์ที่ไม่ใช่ภาษาอังกฤษที่มีผู้ชมมากที่สุดของเน็ตฟลิกซ์ และเป็นหนึ่งในรายการยอดนิยมที่ออกอากาศยาวนานที่สุดเนื่องจากใช้เวลา 16 สัปดาห์ในการจัดอันดับสิบอันดับแรกของโลก
เรื่องย่อ

หลังจากชีวิตของเธอผิดพลาด ยุน ฮเย-จิน (ชิน มิน-อา) ทันตแพทย์ผู้ประสบความสำเร็จจากกรุงโซล จำใจย้ายมาอยู่ที่เมืองริมชายฝั่งที่ชื่อว่า หมู่บ้านกงจิน ที่นั่นทำให้เธอได้พบและรู้จักกับ ฮง ดู-ชิก (คิม ซ็อน-โฮ) ชายหนุ่มจิตใจดีที่ว่างงานแต่ดูเหมือนจะยุ่งกับการทำสิ่งต่าง ๆ อยู่ตลอดเวลา
นักแสดง > นักแสดงนำ

ชิน มิน-อา รับบทเป็น ยุน ฮเย-จิน, ทันตแพทย์สาวผู้มีพร้อมและความฉลาด แต่ด้วยปัญหาบางอย่างทำให้เธอต้องจากเมืองใหญ่ไปพักใจที่เมืองติดทะเลเล็ก ๆ ชื่อว่า กงจิน
ชิม เฮ-ย็อน รับบทเป็น ยุน ฮเย-จิน ในวัยเด็ก
โอ เย-จู รับบทเป็น ยุน ฮเย-จิน ในวัยรุ่น
คิม ซ็อน-โฮ รับบทเป็น ฮง ดู-ชิก, ช่างซ่อมบำรุงของกงจิน ซึ่งเป็นที่รู้จักในชื่อหัวหน้าฮง ชายหนุ่มว่างงานที่มีความเชี่ยวชาญในงานแปลก ๆ และเขามักชอบช่วยเหลือผู้คนที่อยู่ในหมู่บ้าน
ซง มิน-แจ รับบทเป็น ฮง ดู-ชิก ในวัยเด็ก
อัน ซ็อง-ว็อน รับบทเป็น ฮง ดู-ชิก ในวัยรุ่น
มุน ซ็อง-ฮย็อน รับบทเป็น ฮง ดู-ชิก ในวัยหนุ่ม
อี ซัง-อี รับบทเป็น จี ซ็อง-ฮย็อน, โปรดิวเซอร์ที่มีบุคลิกสดใสของรายการวาไรตี้โชว์ที่กำลังโด่งดัง
นักแสดง > นักแสดงสมทบ > ผู้คนรอบตัวยุน ฮเย-จิน

กง มิน-ช็อง รับบทเป็น พโย มี-ซ็อน, เพื่อนสนิทของฮเย-จิน ซึ่งเป็นทันตแพทย์ด้านสุขอนามัย
ซอ ซัง-ว็อน รับบทเป็น ยุน แท-ฮวา, พ่อของฮเย-จิน
อู มิ-ฮวา รับบทเป็น อี มย็อง-ชิน, แม่เลี้ยงของฮเย-จิน
นักแสดง > นักแสดงสมทบ > ผู้คนรอบตัวจี ซ็อง-ฮย็อน

พัก เย-ย็อง รับบทเป็น วัง จี-ว็อน, นักเขียนรุ่นเก๋าที่ทำงานกับซ็อง-ฮย็อน
อี ซ็อก-ฮย็อง รับบทเป็น คิม โด-ฮา, ผู้ช่วยผู้กำกับที่ต้องดิ้นรนหาสมดุลระหว่างชีวิตและงานในตารางการถ่ายทำที่วุ่นวายเพราะซ็อง-ฮย็อน
ซ็อง แท รับบทเป็น จุน, แร็ปเปอร์หลักของกลุ่มไอดอล DOS
แพ็ก ซึง รับบทเป็น อิน-อู, นักร้องรองของ DOS
นักแสดง > นักแสดงสมทบ > ผู้คนรอบตัวฮง ดู-ชิก

คิม ย็อง-อ๊ก รับบทเป็น คิม กัม-ริ, ผู้นำของคุณยายในกงจิน
อี ย็อง-อี รับบทเป็น อี มัต-อี
ชิน ชิน-แอ รับบทเป็น พัก ซุก-จา
โจ ฮัน-ช็อล รับบทเป็น โอ ช็อน-แจ, เจ้าของร้านคาเฟ่
อี บง-รยุน รับบทเป็น ยอ ฮวา-ช็อง, ภรรยาเก่าของย็อง-กุก ที่เกิดและเติบโตในกงจิน
อินกโยจิน รับบทเป็น ชัง ย็อง-กุก, อดีตสามีของฮวา-ช็อง
ฮง จี-ฮี รับบทเป็น ยู โช-ฮี, ครูที่โรงเรียนประถมช็องจิน
ชา จุง-ฮวา รับบทเป็น โจ นัม-ซุก, ประธานห้างสรรพสินค้ากงจิน
ยุน ซ็อก-ฮย็อน รับบทเป็น ชเว กึม-ช็อล, พี่ชายของอึน-ช็อล และเพื่อนของดู-ซิก
คิม จู-ย็อน รับบทเป็น ฮัม ยุน-คย็อง, ภรรยาของกึม-ช็อลเจ้าของร้านสะดวกซื้อ
คัง ฮย็อง-ซ็อก รับบทเป็น ชเว อึน-ช็อล, พี่ชายของกึม-ช็อลและนายตำรวจที่จริงใจและทุ่มเทให้กับทุกสิ่งที่เขาทำ
คิม ซ็อง-บ็อม รับบทเป็น บัน ยง-ฮุน, ผู้จัดการศูนย์ชุมชนของกงจิน
คิม มิน-ซอ รับบทเป็น โอ จู-ริ, ลูกสาวของช็อน-แจ
กี อึน-ยู รับบทเป็น ชัง อี-จุน, ลูกชายของย็อง-กุก และฮวา-ช็อง
โก โด-ย็อน รับบทเป็น ชเว โบ-รา, ลูกสาวของกึม-ช็อล และยุน-คย็อง
นักแสดง > นักแสดงรับเชิญ

อี ชัง-อึน รับบทเป็น คนไข้ของฮเย-จิน
แบ แฮ-ซ็อน รับบทเป็น หัวหน้าแพทย์ที่คลินิกทันตกรรมเก่าของฮเย-จิน
อี จิน-ฮี รับบทเป็น แม่ของฮเย-จิน
อี โฮ-แจ รับบทเป็น คุณปู่ของดู-ชิก
อี ซี-ฮุน รับบทเป็น มย็อง-ฮัก, คนไข้ที่คลินิกทันตกรรมของฮเย-จิน
คิม แด-กอน รับบทเป็น ผู้ขายไก่ rottiserie
คิม จี-ฮย็อน รับบทเป็น ซ็อน-อา, ลูกพี่ลูกน้องของซง-ฮย็อน และภรรยาของช็อง-อู
โอ อึย-ชิก รับบทเป็น พัค ช็อง-อู, เพื่อนของดู-ซิก ที่เขาพบสมัยเรียนมหาวิทยาลัย
อี โด-ย็อบ รับบทเป็น ลูกชายของกัม-รี
ชิม จิน-ฮวา รับบทเป็น ลูกค้าที่ร้านอาหารของนัม-ซ็อก
โจ ย็อง-ซอ รับบทเป็น นักเต้นหลักของ DOS
คิม โด-กยุน รับบทเป็น นักเต้นนำของ DOS
เพลงประกอบละคร > Part 1

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Romantic Sunday" (로맨틱 선데이) | Jung Myung-hoon (Ciel) | Lim Ha-young | Car, the Garden | 3:50 |
| 2. | "Romantic Sunday" (Inst.) |   | Lim Ha-young |   | 3:50 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:40 |
เพลงประกอบละคร > Part 2

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "One Sunny Day" (어느 햇살 좋은 날) | TETE | TETE | Kassy | 3:56 |
| 2. | "One Sunny Day" (Inst.) |   | TETE |   | 3:56 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:52 |
เพลงประกอบละคร > Part 3

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "My Romance" | Jade | Jade | Cheeze | 2:53 |
| 2. | "My Romance" (Inst.) |   | Jade |   | 2:53 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 5:46 |
เพลงประกอบละคร > Part 4

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Wish" (바람) | Choi Yu-ree | Choi Yu-ree | Choi Yu-ree | 3:57 |
| 2. | "Wish" (Inst.) |   | Choi Yu-ree |   | 3:57 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:54 |
เพลงประกอบละคร > Part 5

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Be the Light" (빛이 되어줘) | Jeong Gu-hyeon Aseul | Jeong Gu-hyeon | Kim Jae-hwan | 3:54 |
| 2. | "Be the Light" (Inst.) |   | Jeong Gu-hyeon |   | 3:54 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:58 |
เพลงประกอบละคร > Part 6

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "The Image of You (Remains in My Memory)" (내 기억 속에 남아있는 그대 모습은) | Kako | Kako Nathan | Sandeul | 3:09 |
| 2. | "The Image of You (Remains in My Memory)" (Inst.) |   | Kako Nathan |   | 3:09 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:18 |
เพลงประกอบละคร > Part 7

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "Here Always" | Jeong Gu-hyeon Aseul | Jeong Gu-hyeon | Seungmin (Stray Kids) | 4:15 |
| 2. | "Here Always" (Inst.) |   | Jeong Gu-hyeon |   | 4:15 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 8:30 |
เพลงประกอบละคร > Part 8

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "I Hope You're Happy" (행복했으면 좋겠어) | Hen | Hen | Lee Sang-yi | 3:18 |
| 2. | "I Hope You're Happy" (Inst.) |   | Hen |   | 3:18 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:36 |
เพลงประกอบละคร > ชาร์ต

| ชื่อ | ปี | ตำแหน่งสูงสุด> KOR  | หมายเหตุ |
| --- | --- | --- | --- |
| "Romantic Sunday" (Car, the Garden) | 2021 | 97 | Part 1 |
| "One Sunny Day" (Kassy) | 2021 | 107 | Part 2 |
| "My Romance" (Cheeze) | 2021 | 154 | Part 3 |
| "Wish" Choi Yu-ree | 2021 | 97 | Part 4 |
| "Be the Light" (Kim Jae-hwan) | 2021 | 91 | Part 5 |
| "The Image of You (Remains in My Memory)" (Sandeul) | 2021 | 45 | Part 6 |
| "Here Always" (Seungmin (Stray Kids)) | 2021 | 125 | Part 7 |
| "I Hope You're Happy" (Lee Sang-yi) | 2021 | 112 | Part 8 |